Երկրորդ դասախօսն էր Ազգային Քարէն Եփփէ Ճեմարանի վաստակաշատ ուսուցիչ. Յակոբ Չոլաքեան, որ շրջանաւարտներուն ծանօթացուց հայկական մշակոյթին եւ քեսապահայութեան իւրայատուկ սովորութիւններուն, իսկ երրորդ դասախօսը քեսապահայ Յարութ Լնթեանն էր, որ համապարփակ ձեւով ներկայացուց «Քեսապի Ինքնապաշտպանութիւնը եւ Տեղահանութիւնը 1909, 1915 եւ 2014 թուականներուն» նիւթը։ Վերջին դասախօսն էր՝ Ազգ. Քարէն Եփփէ Ճեմարանի տնօրէն Վահէ Ղազարեան։ Ան ներկայացուց Ճեմարանի դերն ու Շրջանաւարտից Միութեան առաւելութիւնը։